|  |  |
| --- | --- |
| 1. Hvad er ydelsens lov­grund­lag?
 | Lov om social service (SEL) § 116 boligindretning |
| 1. Hvilket behov dækker ydel­sen?
 | Hjælp til bedst egnede og billigste indretning af bolig, når indretning er nødvendig for at gøre boligen bedre egnet som opholdssted for borgeren  |
| 1. Hvad er formålet med ydel­sen?
 | * Medvirke til at en borger bliver mere selvhjulpen og mindre afhængig af andres bistand i dagligdagen
* Medvirke til at en borger og dennes familie kan leve et almindeligt liv som andre på samme alder og i samme livssituation
* At lette andres arbejde i forhold til borgeren
 |
| 1. Hvilke aktiviteter indgår i ydel­sen?
 | Vordingborg Kommune laver en konkret og individuel vurdering og prioriterer således:1. Indretning af boligens eksisterende kvadratmeter
2. Udvidelse af boligen
3. Hjælp til dækning af udgifter ved anskaffelse af anden bolig, hvis Vordingborg Kommune ikke kan anvise en anden bolig, der dækker de nødvendige behov
 |
| 1. Hvilke aktiviteter indgår ikke i ydelsen?
 | * Istandsættelse
* Almindelig vedligeholdelse (slitage)
* Modernisering
* Serviceeftersyn på eldrevne boligindretninger
* Reparationer
* Reetablering i ejerboliger
* Reetablering i lejebolig med mindre andet er aftalt
* 2. bolig indgår ikke i ydelsen, f.eks. sommerhus
* Midlertidige boligindretninger
 |
| 1. Hvem kan modtage ydel­sen?
 | Både børn og voksne med varig nedsat fysisk og psykisk funktionsevne, hvis det gør boligen bedre egnet som opholdssted for borgeren. Dog kan borgere der modtager social pension ikke få hjælp efter § 116 stk. 4, med mindre det drejer sig om borgere der har en hjælperordning efter § 96 (SEL)Ved progredierende sygdomme tager Vordingborg Kommune hensyn til den forventede fremtidige udvikling i borgerens tilstand. F.eks. kort levetid, hvor udgifterne til boligindretningen skal anses for rimelige i forhold til de opnåede brugsmæssige fordele. |
| 1. Ydelsens omfang?
 | Vordingborg Kommune laver en konkret og individuel vurdering af borgerens behov og beskriver, ud fra denne, den nødvendige boligindretning for borgeren i dagligdagen. |
| 1. Er der valgmulighed med hen­syn til leverandør?
 | Borgeren har frit valg på materialer og håndværker:Vordingborg Kommune udbetaler et beløb svarende til den pris Vordingborg Kommune kunne have fået udført boligindretningen til.Kommunens funktionskrav skal være opfyldte, når borgeren benytter valgmuligheden. |
| 1. Hvem leverer ydelsen?
 | Afdeling for Psykiatri og Handicap behandler ansøgninger om boligindretninger. En af kommunen godkendt håndværker leverer ydelsen eller den af borgeren valgte håndværker leverer ydelsen. |
| 1. Krav til udføreren?
 | * Håndværkere skal være momsregistrerede og autoriserede
* Arbejdet udføres i overensstemmelse med det gældende bygningsreglement
 |
| 1. Hvad koster ydelsen for bor­geren?
 | Vordingborg Kommune bevilger indkøb og opsætning af boligindretningen.Borgeren bliver ejer af boligindretningen.* Udgifter til drift, og evt. reparationer og vedligehold
* Udgifter til nedtagning af boligindretningen efter endt brug
* Evt. merpris ved brug af frit valg
* Tilbagebetalingspligt ved pant (jvf. BEK 1389 Bekendtgørelse om afgrænsning af tilbagebetalingspligt og sikring ved pant for hjælp ydet til boligindretning og skift af bolig)
 |
| 1. Hvad er kommunens kva­li­tetsmål?
 | Boligindretningen skal på længere sigt medvirke til at gøre boligen bedre egnet som opholdssted for borgeren. |
| 1. Hvordan følges op på ydel­sen?
 | Vordingborg Kommune følger op, når boligindretningen er udført. |
| 1. Brugerundersøgelse?
 | Ikke nærmere beskrevet |
| 1. Er der særlige forhold at ta­ge hensyn til?
 | * Andelsboliger, fredede bygninger med særlige regelsæt
* Boligers fællesarealer
* I lejeboliger reetablerer kommunen, som udgangspunkt i form af spartling af huller. Reetablering ud over dette, er en aftale mellem lejer og udlejer.
 |
| 1. Hvilke klagemuligheder er der?
 | Du har mulighed for at klage, hvis du ikke er enig i afgørelsen. Hvis du klager skriftligt, skal du sende din klage til Vordingborg Kommune, Afdeling for Psykiatri og Handicap, Valdemarsgade 43, 4760 Vordingborg. Hvis du klager mundtligt, skal du kontakte Afdeling for Psykiatri og Handicap på telefon 55 36 29 30. Du bliver herefter kontaktet af en sagsbehandler, der noterer din klage. Din klage skal være modtaget inden for almindelig kontortid senest 4 uger efter, at du har modtaget afgørelsen. Kontortiden regnes fra kl. 8 - 16 på alle hverdage. Når vi har modtaget din klage, vurderer Afdeling for Psykiatri og Handicap afgørelsen igen. Giver vi dig helt eller delvist medhold, får du besked inden for 4 uger. Fastholder vi afgørelsen, sender vi din klage og sagens akter til Ankestyrelsen inden for 4 uger. |